### Beslutningstema

Der skal i punktet besluttes at frigive anlægsmidler til energi- og ressourceoptimering af de kommunale ejendomme.

### Historik

Det er besluttet at oprette en anlægspulje til energi- og ressourceoptimering, hvor der investeres i opgaver med en maksimal tilbagebetalingstid på 13 år.

Besparelsen ved investeringen tilføres energipuljen og reinvesteres i yderligere optimering af de kommunale bygninger

### Sagsfremstilling

Der er i budgettet for 2023 afsat et rådighedsbeløb til energi- og ressourceoptimering af de kommunale bygninger.

Rådighedsbeløbet søges frigivet til løbende energi- og ressourceoptimeringer som udskiftning af belysning, optimering af varmeanlæg og afvikling af gasbaserede varmeanlæg m.m.

[adresse] opgaver

* Gangbelysning Høllevang Skole
* Lys Klosterparken
* Ventilation Klosterparken
* Lys Ungdomsskolen Inge Lauritsen
* Lys Børnegården
* og løbende mulige energioptimeringer

### Økonomi

Der er på investeringsoversigten 2023 afsat et rådighedsbeløb på 1,569 mio. kr. til Energioptimering.

### Direktøren for Teknik/Miljø, Service og Beskæftigelse indstiller,

at der gives en anlægsbevilling på 1,569 mio. kr.,

at det afsatte rådighedsbeløb på 1,569 mio. kr. til Energioptimering frigives, og

at indstillingen videresendes til Økonomiudvalget og Kommunalbestyrelsen.

### Beslutning

Indstillingen anbefales.